স্বাধীনতাৰ সত্তৰ বছৰৰ পাছতো কোনো চৰকাৰী আঁচনিয়ে ঢুকি নোপোৱা বোকাখাত সমষ্টিৰ এখন গাঁৱৰ নাম গেলেকা বালিজান গাওঁ। কৃষি মন্ত্ৰী অতুল বৰাৰ সমষ্টিৰ এই মুড়া বস্তিত নাই বিশুদ্ধ খোৱাপানীৰ ব্যৱস্থা, যাতায়তৰ বাবে নাই সুচল বাট-পথ।
বিজেপি চৰকাৰৰ বহুল প্ৰচাৰিত দীনদয়াল উপাধ্যায় গ্ৰাম্য বৈদ্যুতিকৰণ আঁচনি, প্ৰধান মন্ত্ৰী গ্ৰাম আৱাস যোজনা অথবা অন্য কোনো চৰকাৰী আঁচনি এতিয়াও আহি পোৱা নাই গাওঁখন।
ম'হমাইকী গাওঁ পঞ্চায়তৰ অন্তৰ্গত গোলাঘাট-কাৰ্বি আংলং জিলাৰ সীমান্তৰ গেলেকা বালিজানৰ এই মূড়া বস্তিত আছে প্ৰায় ৪০ ঘৰ মানুহ।
প্ৰাক্তন চাহ শ্ৰমিক অধ্যুষিত এই বস্তিৰ কোনো লোকেই আজিলৈকে চৰকাৰী কোনো সা-সুবিধা পোৱা নাই। লোকসকলৰ খোৱা পানীৰ উৎস হৈছে পাহাৰৰ নামনিৰ এটা প্ৰাকৃতিক উঁহ। অথচ সমীপৰ নাহৰজান চাহ বাগিচাত ব্যৱহৃত বিভিন্ন ৰাসায়নিক দ্ৰব্য বৰষুণৰ পানীত উটি আহি এই উহঁটোত পৰে বুলিও জানে সকলোৱে।
মন্ত্ৰী অতুল বৰাৰ গাঁৱৰ খোৱাপানীৰ উৎস। ছবি- নৰ্থ ইষ্ট নাও।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
